Rinkos konsultacija

KOKYBĖS KRITERIJAI IR JŲ VERTINIMO TVARKA

1. Neatmesti pasiūlymai bus vertinami pagal ekonominio naudingumo kriterijus. Ekonomiškai naudingiausias pasiūlymas išrenkamas pagal kainos ir kokybės santykį. Pirkimo sutartis bus sudaroma su dalyviu, pateikusiu Perkančiajai organizacijai ekonomiškai naudingiausią pasiūlymą, išrinktą pagal jos nustatytus kriterijus. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)). 
Pagal šią formulę laimėtoju pripažįstamas pasiūlymas, surinkęs didžiausią balų skaičių. Jeigu pasiūlyta kaina lygi PSetMax, tuomet pasiūlymui už kainą suteikiama 0 balų, o pasiūlymams, kurių kaina artėja link PSetMin, atitinkamai suteikiamas vis didesnis teigiamas balų skaičius. Pasiūlymui, kurio kaina yra lygi PSetMax, suteikiamas balų skaičius yra lygus kainai suteiktam lyginamajam svoriui, o pasiūlymams, kurių kaina žemesnė už PSetMin, suteikiamų balų skaičius bus didesnis už lyginamąjį svorį. Perkančioji organizacija nustato, kad PsetMin lygi 0, PsetMax lygi suplanuotai pirkimų lėšų sumai, nustatytai prieš pradedant pirkimo procedūras. 

	Vertinimo kriterijai
	Maksimalus suteikiamas balų skaičius
	Lyginamasis svoris ekonominio naudingumo įvertinime

	Pirmas kriterijus: Kaina (P)
	
	X = 80 

	Antras kriterijus: Techniniai pranašumai (T)
	
	Q= 10 

	Pirmas parametras (T1) 
Operacinė chirurgo kėdė: 
kėdės pagrindas pagamintas iš nerūdijančio plieno (arba lygiavertės medžiagos); ne mažiau kaip 5 antistatiniai, dvigubi ratukai; kėdės stabdis - centrinis, valdomas koja; aukščio keitimo eiga - ne mažiau kaip 19 cm; reguliuojamas sėdynės aukštis - ne mažiau kaip 53 – 72 cm ribose; kėdės sėdynė ir atrama nugarai - anatominės formos arba su paminkštinimais; minkštos dalies apmušalas - lengvai valomas ir dezinfekuojamas, iš antistatinės medžiagos; kėdės atramos rankoms: reguliuojamo aukščio bei kampo, ant rutulinio užrakinamo šarnyro, su valomais paminkštinimais.
	Max balų 1
	Q1= 4

	Antras parametras (T2) 
Vaizdo kameros skiriamoji geba ne mažesnė kaip (1920 x 1080) pikselių (ne prasčiau kaip Full HD) 
	Max balų 1
	Q2=2

	Trečias parametras (T3) 
Gilaus matymo funkcija, įgalinanti dirbti maksimaliai gilaus vaizdo režime arba maksimaliai šviesiame režime (arba papildoma vaizdo gylį ir raišką padidinanti sistema chirurgui ir asistentui)
	Max balų 1
	Q3=4

	Trečias kriterijus:  Garantinės priežiūros laikotarpis (G).
Garantijos laikotarpiu tiekėjas teisės aktų nustatyta tvarka nemokamai atlieka siūlomos prekės remontą (jei prekės gedimas nutiko naudojant įrangą pagal paskirtį, laikantis pateiktų instrukcijų bei nurodytų eksploatavimo sąlygų), įskaitant, bet neapsiribojant remontui atlikti reikalingas detales bei medžiagas, techninę apžiūrą bei techninės būklės patikrinimą (gamintojo rekomenduojamu periodiškumu), įskaitant techninei priežiūrai atlikti reikalingas detales ir medžiagas.	
	Max balų 2
	Y= 10

Ekonominio naudingumo kokybės kriterijaus vertinimo aprašymas
	Antras kriterijus (T)
	Techniniai pranašumai

	Pirmas parametras. Operacinė chirurgo kėdė (T1)

	
	0 balų skiriama, kai tiekėjo siūlomo oftalmologinio chirurginio mikroskopo komplektacijoje nėra operacinės chirurgo kėdės.  
1 balas skiriamas, kai tiekėjo siūlomas oftalmologinis chirurginis mikroskopas komplektuojamas kartu su operacine chirurgo kėde.

	[bookmark: _Hlk136438216]Antras parametras. Video kameros skiriamoji geba ne mažesnė kaip (1920 x 1080) pikselių (Full HD) (T2)

	
	0 balų skiriama, kai tiekėjo siūlomo oftalmologinio chirurginio mikroskopo vaizdo kameros skiriamoji geba mažesnė kaip (1920 x 1080) pikselių.
1 balas skiriamas, kai tiekėjo siūlomo oftalmologinio chirurginio mikroskopo vaizdo kameros skiriamoji geba ne mažesnė kaip (1920 x 1080) pikselių.

	Trečias parametras. Gilaus matymo funkcija arba papildoma vaizdo gylį ir raišką padidinanti sistema chirurgui ir asistentui (T3)

	
	0 balų skiriama, kai tiekėjo siūlomas oftalmologinis chirurginis neturi gilaus matymo funkcijos arba papildomos vaizdo gylį ir raišką padidinančios sistemos chirurgui ir asistentui.
1 balas skiriamas, kai tiekėjo siūlomas oftalmologinis chirurginis turi gilaus matymo funkciją arba papildomą vaizdo gylį ir raišką padidinančią sistemą chirurgui ir asistentui.

	Trečias kriterijus (G)
	Garantinės priežiūros laikotarpis

	
	0 balų skiriama, kai tiekėjo siūlomas oftalmologinio chirurginio mikroskopo garantinės priežiūros laikotarpis 2 metai; 
1 balas skiriamas, kai tiekėjo siūlomas oftalmologinio chirurginio mikroskopo garantinės priežiūros laikotarpis 3 metai;
2 balai skiriami, kai tiekėjo siūlomas oftalmologinio chirurginio mikroskopo garantinės priežiūros laikotarpis 4 metai ir daugiau.

· maksimalus balų skaičius, kurį gali surinkti tiekėjas – 2 balai.

